साथ में चल रही एक टीम मिनटों में यात्रा के फोटो और विडियो इन्टरनेट पर अपडेट करते रहती है। यह टीम इलाके की सामाजिक और आर्थिक स्थिति भी रिकॉर्ड इकठ्ठा कर रही है। मध्य प्रदेश के 110 और गुजरात के 20 विधानसभा क्षेत्रों से गुजरते हुई यह यात्रा छह महीने बाद जब समाप्त होगी तो इस इलाके की अंदरूनी राजनीतिक स्थिति का पूरा खाका दिग्विजय सिंह के दिमाग में होगा। एक दिलचस्प पहलू यह है कि जब तक यह यात्रा गुजरात में प्रवेश करेगी, वहां चुनाव प्रचार शबाब पर होगा।